wickkiey/tamil-wikipedia-chunked huggingface dataset:
# நேர்மாற்றத்தக்க அணி

## நேர்மாறு காணல்

### 2×2 அணியின் நேர்மாறு

மேற்கூறப்பட்ட இணைக்காரணிச் சமன்பாடு 2×2 அணிகளுக்குப் பின்வரும் விளைவைத் தருவதால் இரண்டாம் வரிசை நேர்மாற்றத்தக்க சதுர அணிகளின் நேர்மாறுகளை எளிதாகக் காணமுடியும்:
: <math>\mathbf{A}^{-1} = \begin{bmatrix}
a & b \\ c & d \\
\end{bmatrix}^{-1} =
\frac{1}{\det(\mathbf{A})} \begin{bmatrix}
\,\,\,d & \!\!-b \\ -c & \,a \\
\end{bmatrix} =
\frac{1}{ad - bc} \begin{bmatrix}
\,\,\,d & \!\!-b \\ -c & \,a \\
\end{bmatrix}.</math>
1/(ad-bc) என்பது எடுத்துக்கொள்ளப்பட்ட அணியின் அணிக்கோவையின் தலைகீழ் மதிப்பாகும்.
# நேர்மாற்றத்தக்க அணி

## நேர்மாறு காணல்

### 3×3 அணிகள்

: <math>\mathbf{A}^{-1} = \begin{bmatrix}
a & b & c\\ d & e & f \\ g & h & i\\
\end{bmatrix}^{-1} =
\frac{1}{\det(\mathbf{A})} \begin{bmatrix}
\, A & \, B & \,C \\ \, D & \, E & \, F \\ \, G & \, H & \, I\\
\end{bmatrix}^T =
\frac{1}{\det(\mathbf{A})} \begin{bmatrix}
\, A & \, D & \,G \\ \, B & \, E & \,H \\ \, C & \,F & \, I\\
\end{bmatrix}</math>
:திசையிலி *A* , உறுப்பு a இன் இணைக்காரணி;
:திசையிலி *B* , உறுப்பு b இன் இணைக்காரணி;
:திசையிலி *C* , உறுப்பு c இன் இணைக்காரணி;
:...  
அணிக்கோவை மதிப்பு பூச்சியமில்லை எனில் **A** நேர்மாற்றத்தக்கது. அணிக்கோவையின் மதிப்பை சாரசு விதிமூலம் கணக்கிட்டுக் கொள்ளலாம்.  
அணியின் ஒவ்வொரு உறுப்பின் இணைக்காரணிகள்:
: <math>\begin{matrix}
A = (ei-fh) & D = -(bi-ch) & G = (bf-ce) \\
B = -(di-fg) & E = (ai-cg) & H = -(af-cd) \\
C = (dh-eg) & F = -(ah-bg) & I = (ae-bd) \\
\end{matrix}</math>  
: <math>\det(\mathbf{A}) = aA+bB+cC.</math>
# பிருதெஸ் திமிங்கிலம்

**பிருதெஸ் திமிங்கிலம்** (**Bryde's whale** or the **Bryde's whale complex** என்பது ஒரு வகைத் திமிங்கிலமாகும். இது **பனை மீன்** என தமிழில் அழைக்கப்படுவதாக கூறப்படுகிறது. இவற்றில் இரண்டு அல்லது மூன்று இனங்கள் இருக்கின்றன. இதன் வகைப்பாடு குறித்து தெளிவற்றதாக உள்ளது. காரணம் இந்த மீன் குறித்த ஆராய்ச்சிகள் போதுமானதான இல்லாததே. இத்திமிங்கிலங்கள் மிதவெப்ப மற்றும் வெப்பமண்டல கடல் பகுதியில் உலகம் முழுவதிலும் காணப்படுகிறன.
# விக்கிப்பீடியா:கட்டக அணுக்கருக்கான வழிகாட்டல்கள்

## நோக்கம்

இந்த பக்கத்தின் நடைமுறை விதிகளின் படி, பிற பங்களிப்பாளர்களால் கட்டக அணுக்க (sysop=system operator) உரிமையைப் பெற்றவருக்கான வழிகாட்டல்கள் இங்கு தரப்படுகின்றன. இதில் கூறப்படாதவற்றை பின்பற்றும் சூழ்நிலை உருவானால், அப்பொழுது சமூகத்தின் ஒப்புதலைப் பெற்ற பின்புதான் செயற்படவேண்டும். இத்தகையச் சிறப்புரிமைகள், இத்திட்டத்தை முன்னெடுத்துச் செல்ல மட்டுமே தரப்படுகின்றன. இது ஒரு பதவி அல்ல. இந்த உரிமைப் பெற்றவர் மீது நம்பிக்கையின்மை ஏற்படின், இதன் உள்ளக விதிகளின் படி நீக்கவும் முடியும்.
# விக்கிப்பீடியா:கட்டக அணுக்கருக்கான வழிகாட்டல்கள்

## வழிகாட்டல்கள்

- விக்கிப்பீடியா:நிருவாகிகள் பணிப்பட்டியல்
- விக்கிப்பீடியா:நிர்வாக உதவி
- விக்கிப்பீடியா:நிருவாகிகளுக்கான அறிவிப்புப்பலகை
# விக்கிப்பீடியா:கட்டக அணுக்கருக்கான வழிகாட்டல்கள்

## இவற்றையும் காணவும்

- விக்கிப்பீடியா:நிர்வாகிகள்
- விக்கிப்பீடியா:நிருவாகிகள் பட்டியல்
- விக்கிப்பீடியா:நிர்வாகி தரத்துக்கான வேண்டுகோள்
# உழுவை

**உழுவை** (**guitarfish)** என்பவை **Rhinobatidae ** என்ற குடும்பத்தைச் சேர்ந்த திருக்கை ஆகும். இவற்றிற்கு **வீணை மீன்**, **படங்கன்**, **பண்டகள்** போன்ற பெயர்களும் கடலோரத் தமிழர்களிடையே புழக்கத்தில் உள்ளன.இந்த மீன்கள் நீண்ட உடலும், தட்டையான தலை மற்றும் சிறு உடலும், இறக்கை போன்ற துடுப்பும் கொண்டவை. இவற்றில் பல்வேறு இனங்கள் உள்ளன. இவை உலகம் முழுவதும் வெப்பமண்டல, மற்றும் மிதவெப்ப கடல் பகுதிகளில் காணப்படுகின்றன. இவை கடலடி தரையில் வாழக்கூடியன.
# உழுவை

## விளக்கம்

உழுவையின் உடலமைப்பு சுறா மற்றும் திருக்கை ஆகியவற்றுக்கு இடைப்பட்ட உடலமைப்பைக் கொண்டுள்ளது. இதன் வால் சுறாவின் வால்போன்ற வடிவம் கொண்டுள்ளது. ஆனால் இவற்றில் பல இங்களின், தலை முக்கோணம், அல்லது கித்தார் போன்ற வடிவில் உள்ளது, இதன் மூச்சுத் துளைகள் திருக்கைகளுக்கு உள்ளதுபோல இதன் உடலின் அடிப்பாகத்தில் அமைந்திருக்கும். இதன் மார்புத் துடுப்பு தசைகளின் இணைவால் உருவாக்கப்பட்டு திருக்கைமீன் போல இருக்கும்.
# உழுவை

## இனப்பெருக்கம்

இவை தன் உடலுக்குள்ளேயே முட்டையிட்டு அங்கேயே அடைகாத்து குஞ்சு பொரிக்கின்றன.
# உழுவை

## வாழிடம்

உழுவைகள் கடலடி தரையில் உள்ள மணல் அல்லது மண் ஆகியவற்றில் புதைந்துள்ள புழுக்கள், நண்டுகள், மட்டிகள் ஆகியவற்றை உண்ணக்கூடியன. இவற்றால் மிக உப்பு, புதிய, மற்றும் உவர் நீரை பொறுத்துக்கொள்ள முடியாது. இவை பொதுவாக கடற்கரை ஓரமான கடற்பரப்பில் அல்லது முகத்துவாரத்தில் 30 மீட்டர் ஆழத்தில் வாழக்கூடியன.
# வசித்ராபூர் ஏரி

**வசித்ராபூர் ஏரி** (Vastrapur Lake) இது, இந்தியாவின், குசராத்து மாநிலத்திலுள்ள அகமதாபாத்தின் மேற்கு பகுதியில் அமைந்துள்ளது. குசராத்தின் துறவிக் கவிஞரான 'நர்சின் மேத்தா' (*Narsinh Mehta, (414 – 1481*) என்பவரின் நினைவாகப் பெயரிடப்பட்ட இந்த ஏரி, 2002 க்கு பின்னர், 'அகமதாபாத் நகராட்சி கூட்டு நிறுவனம்' (*Ahmedabad Municipal Corporation (AMC*) மூலம் அலங்கரிக்கப்பட்டு அந்நகரின் ஒரு பிரபலமான சுற்றுலா தளமாக மாற்றப்பட்டது. ஒவ்வொரு வார இறுதியிலும் ஒரு பெரிய எண்ணிக்கையிலான மக்கள் வருகை தரும் இந்த ஏரி, தற்போது ஒரு திறந்தவெளி அரங்கமாகவும், மற்றும் சிறுவர் பூங்காவாகவும் மாறியுள்ளது.
# வார்ப்புரு:சீன மாநில தலைவர்கள்

சியா → சங் → சவு → கின் → ஆன் → 3 முடியரசுகள் → ஜின் / 16 முடியரசுகள் → தென் அரச வம்சங்கள் / வட அரச வம்சங்கள் → சுயி → டங் → 5 அரச வம்சங்கள் & 10 முடியரசுகள் - லியாவோ / சாங் / மேற்கு சியா / ஜின் → யுவான் → மிங் → குயிங் → சீனக் குடியரசு / சீனா<noinclude>  
</noinclude>
# வார்ப்புரு:In Our Time/doc

### Usage

- - cut and paste from the wiki-code of the links from the /status page.  
However, on talk pages the template works differently, leaving a message about the use of the template on the article page.  
And in template space:
# வார்ப்புரு:In Our Time/doc

### Links to the 330 episodes

(Moved there as template transclusion size was exceeded)  
=
# வைப்போமா

**வைப்போமா** (VIPoma ) அல்லது **வெர்னர்-மோரிசன் கூட்டறிகுறி** என்பது குருதிக்குழலியக்க குடலியப்புரதக்கூறுகளைத் *(Vasoactive intestinal peptide)* தோற்றுவிக்கும் கணையத்திலுள்ள சிறு திட்டுகளில் தோன்றும் மிக அரிதான அகச்சுரப்பித் தொகுதிப் புற்றுநோயாகும். கணைய உள்சுரப்பிப் புற்று என்னும் இந்நோய், பத்து லட்சத்தில் ஒருவருக்கே தோன்றுவதாக அறியப்படுகிறது.
# வைப்போமா

## அறிகுறிகள்

- வயிற்று வலி, தசைபிடிப்பு, குமட்டல்
- உணவு எடுத்துக்கொள்ளாத போதும் அதிக அளவில் நீர்த்த மலம் கழித்தல்
- உடல் எடைகுறைவு, நீர்சத்து இழப்பு
- முகம் சிவந்து இருத்தல்
- குருதியில் பொட்டாசியத்தின் அளவு குறைவு
பொதுவாக ஐம்பது வயதினைக் கடந்தவர்களிடம் அதிகம் காணப்படுகிறது. பெருமளவில் ஆண்களைவிடப் பெண்களிடம் இந்நோய் தோன்றுவது கண்டறியப்பட்டுள்ளது.
# வைப்போமா

## மருத்துவம்

அறுவை மருத்துவம் நல்ல பயனைக்கொடுக்கிறது. நோய் பிற இடங்களுக்குப் பரவிய நிலையில் குணமாவது சற்றுக் கடினம்.
இரத்ததில் புரதக்கூறு அளவினைக் கணக்கிட்டு நோயினைத் தெரிந்து கொள்ளலாம். ஐம்பதிற்கும் அதிக அமினோ அமிலங்கள் சேர்ந்து புரதங்களை தோற்றுவிக்கின்றன. ஐம்பதை விடக்குறைந்த அமினோ அமிலங்கள் இணைந்து பெப்டைடுகளைத் தோற்றுவிக்கின்றன.
# விக்கிப்பீடியா:கவனிப்பு தேவைப்படும் பேச்சுப் பக்கங்கள்

ஏதேனும் உதவிக்காக / ஏதேனும் ஐயத்திற்காக / ஏதேனும் பரிந்துரைக்காக கட்டுரையின் பேச்சுப் பக்கங்களை நாம் தொகுக்கிறோம். அந்தப் பேச்சுப் பக்கங்கள் எவராலும் கவனிக்கப்படவில்லை என நீங்கள் கருதினால் இங்கு பதியவும். கவனிக்கப்படும் வாய்ப்பு அதிகரிக்கலாம்!  
**முடிந்தால் துறைவாரியாக பதியவும்!**
# விக்கிப்பீடியா:கவனிப்பு தேவைப்படும் பேச்சுப் பக்கங்கள்

## திரைப்படத்துறை

1. பேச்சு:கணவனே கண்கண்ட தெய்வம் , உதவியவர்: Kanags
1. ஸ்கூல் மாஸ்டர் (1973 திரைப்படம்) , உதவியவர்கள்: Kanags, UKSharma
1. பேச்சு:சி. ஆர். சுப்பராமன் , உதவியவர்: Kanags
1. பேச்சு:கிருஷ்ணன்-பஞ்சு
1. பேச்சு:கே. டி. ருக்மணி
# விக்கிப்பீடியா:கவனிப்பு தேவைப்படும் பேச்சுப் பக்கங்கள்

## நடப்பு நிகழ்வுகள்

1. பேச்சு:2016 வடகிழக்குப் பருவமழைக் காலம்
1. பேச்சு:2015 வடகிழக்குப் பருவமழைக் காலம்
1. பேச்சு:2015 வடகிழக்கு பருவமழையால் சென்னையில் ஏற்பட்ட பாதிப்புகள்
# விக்கிப்பீடியா:கவனிப்பு தேவைப்படும் பேச்சுப் பக்கங்கள்

## கதை

பேச்சு:வாஷிங்டனில் திருமணம் (நூல்)
# விக்கிப்பீடியா:கவனிப்பு தேவைப்படும் பேச்சுப் பக்கங்கள்

## அரசியல்

- பேச்சு:ஜெயலலிதாவின் உடல்நலக் குறைவு, 2016
# எங்கள் குடும்பம் பெரிசு

***எங்கள் குடும்பம் பெரிசு*** 1958 ஆம் ஆண்டு வெளியான இந்திய தமிழ்த் திரைப்படமாகும். இத்திரைப்படத்தில் பி. ஆர். பந்துலு, எம். வி. ராஜம்மா, ஜி. முத்துக்கிருஷ்ணன், சௌகார் ஜானகி, குலதெய்வம் ராஜகோபால், பி. சரோஜாதேவி ஆகியோர் முக்கிய பாத்திரங்களில் நடித்தனர். சிவாஜி கணேசன் கௌரவ வேடத்தில் தோன்றி நடித்தார்.
# எங்கள் குடும்பம் பெரிசு

## திரைக்கதை சுருக்கம்

ஒரு நேர்மையான ஆசிரியரின் வாழ்க்கைத் துன்பங்களை எடுத்துக் கூறுவதே இத்திரைப்படக் கதையாகும்.  
இந்நிலையில் ரங்கண்ணா என்ற ஆசிரியர் அந்த ஊருக்கு மாற்றலாகி வருகிறார். அவர் பள்ளிக்குழந்தைகளைத் தன் குழந்தைகள் போலப் பாவித்து நன்றாகப் பாடம் சொல்லிக் கொடுப்பதுடன் நல்ல பழக்க வழக்கங்களையும் கற்றுக் கொடுக்கிறார். ஒரு நாள் வாசு என்ற பையன் ரங்கண்ணாவின் பேனாவைத் திருடுகிறான். அவனுக்கு நல்ல புத்தி சொல்லி பேனாவை அவனுக்கே கொடுத்துவிடுகிறார் ரங்கண்ணா. பிரெசிடென்ட் நாகப்பனின் தவறான நடவடிக்கைகளைக்கண்டு அவரை ரங்கண்ணா கண்டிக்கிறார். இதனால் ஆத்திரமுற்ற நாகப்பன் ரங்கண்ணாவின் வீட்டை தீ வைத்து எரித்து விடுகிறான். பள்ளி மாணவர்கள் சேர்ந்து ரங்கண்ணாவுக்கு வீடு கட்டிக் கொடுக்கிறார்கள்.  
1973 ஆம் ஆண்டு பி. ஆர். பந்துலு ஸ்கூல் மாஸ்டர் என்ற பெயரில் ஒரு தமிழ்ப் படம் தயாரித்து வெளியிட்டார்.
# எங்கள் குடும்பம் பெரிசு

## பாடல்கள்

டி. ஜி. லிங்கப்பா இசையமைத்த இத்திரைப்படத்தின் பாடல்களை எழுதியவர்கள்: கே. டி. சந்தானம், கு. சா. கிருஷ்ணமூர்த்தி, கு. மா. பாலசுப்பிரமணியம் ஆகியோர். பாடியவர்கள்: டி. ஜி. லிங்கப்பா, ஏ. எம். ராஜா, டி. எம். சௌந்தரராஜன், எஸ். சி. கிருஷ்ணன், ஏ. பி. கோமளா, சூலமங்கலம் ராஜலட்சுமி, ஜமுனாராணி, பி. சுசீலா, ராணி ஆகியோர்.
# சோழீசுவரம் கோவில், கந்தளாய்

**சோழீசுவரம் கோவில்** (*Choleeswaram temple*) இலங்கையில் திருகோணமலை மாவட்டத்தில் கந்தளாய் நகரில் அமைந்துள்ள கிபி 11 ஆம் நூற்றாண்டில் கட்டப்பட்ட ஒரு வரலாற்றுச் சிறப்புமிக்க சிவன் கோவில் ஆகும்.  
இக்கோவில் திருகோணமலை நகரில் இருந்து 20 கி.மீ. தூரத்தில் அமைந்துள்ளது. இக்கோவிலை சோழ மன்னர் முதலாம் இராஜராஜ சோழன் 1010 ஆம் ஆண்டில் கட்டினார். இக்கோவிலின் சிதைவுகள் 1952 ஆம் ஆண்டில் இலங்கை அரசு இப்பகுதியில் குடியேற்றங்களை ஆரம்பித்த போது கண்டுபிடிக்கப்பட்டன.
# எக்காள மீன்

**எக்காள மீன்** (*Cornetfishes* அல்லது *flutemouths*) என்ற மீன்கள் **Fistulariidae** என்ற குடும்பத்தைச் சார்ந்தவை. இவை நீண்டு குழாய் போலக் காணப்படுபவை. இவை ஒற்றைப் பேரினத்துடன், நான்கு சிற்றினங்களைம உள்ளடக்கியவை. வெப்பமண்டல, மிதவெப்ப மண்டலக் கடல்பகுதியில் உலகம் முழுவதும் இவைக் காணப்படுகின்றன.  
இவை 200 செ.மீ. (6.6 அடி) நீளம் வரை வளரக்கூடியவை. மெல்லியதாகவும், விலாங்குகளைப் போல நீண்ட உடலமைப்பை உடையவை. ஆனால் மிக நீண்ட மூக்குப்பகுதியையும், தனித்துவமான முதுகுப்புற மற்றும் குதத்துடுப்புகளை உடையவை. வாலடியில் தனித்து தெரியும் சாட்டை போன்ற அமைப்பும், நீள்வட்ட கண்களும் எக்காள மீனினத்தின் தனித்துவமான அடையாளம்.  
இவை பொதுவாக கடலோரம் அல்லது பவளப் பாறை பகுதிகளில் சிறு மீன்கள், ஓட்டுமீன்கள் மற்றும் பிற முதுகெலும்பில்லாத உயிர்களை உண்டு வாழ்கின்றன.
- *பிசிடுலேரியா காமொர் சோனி* <small>ரூபெல், 1838</small> (blue-spotted cornetfish)
- *பிசிடுலேரியா கார்னெட்டா* <small>கில்பெர்ட் & இசுடார்க்சு, 1904</small> (Pacific cornetfish)
- *பிசிடுலேரியா பெட்டிம்பா* <small>லாசெபிடே, 1803</small> (red cornetfish)
- *பிசிடுலேரியா தாபாகேரியா* <small>கரோலஸ் லின்னேயஸ், 1758</small> (cornetfish)
# முகம்மது மீர் ஜவாது புலவர்

**முகம்மது மீர் ஜவாது புலவர்** (பிறப்பு 1745) என்பவர் தமிழ்நாட்டின் இராமநாதபுரம் மாவட்டத்தைச் சேர்ந்த ஒரு தமிழ்ப் புலவராவார்.
# முகம்மது மீர் ஜவாது புலவர்

## வரலாறு

முகம்மது மீர் ஜவாது தற்போதைய இராமநாதபுரம் மாவட்டத்தில் உள்ள பரமக்குடியை அடுத்த எமனேஸ்வரம் என்னும் சிற்றூரில் பிறந்தவர். தமிழில் புலமை மிக்க இவர். இராமநாதபுரத்தை ஆண்ட புகழ்மிக்க கிழவன் சேதுபதி என்ற செல்ல முத்து ரகுநாத சேதுபதி மன்னரின் அரசவைக் கவிஞராகவும், அரசியல் ஆலோசகராகவும் திகழ்ந்தவர். இவருக்கு சேதுபதி மன்னர் பரமக்குடி அருகே சுவாத்தன், வண்ணவயல் ஆகிய இரண்டு கிராமங்களை நிலக்கொடையாக வழங்கினார்.
# முகம்மது மீர் ஜவாது புலவர்

## படைத்த இலக்கியங்கள்

இவர் தமிழில் பல இசுலாமிய மற்றும் இந்து ஆண்மீக இலக்கியங்களைப் படைத்துள்ளார் அவை முகையதீன் ஆண்டகை பிள்ளைத் தமிழ், நாகைக் கலம்பகம், மதீனத் தந்தாதி, ராஜராஜேஸ்வரி பஞ்சரத்ன மாலை, வண்ணக் கவிகள், சீட்டுக் கவிகள், சித்திரக் கவிகள், மாலை, குமரையா பதிகம் போன்ற இலக்கியங்களைப் படைத்துள்ளார். மேலும் ரகுநாத சேதுபதி, பிரம்பூர் ஆனந்த ரங்கதுரை, முத்துகிருஷ்ணன், கச்சி செல்லப்பன் உள்ளிட்ட வள்ளல்களையும் பாடியுள்ளார்.
# முகம்மது மீர் ஜவாது புலவர்

## கோயிலில் சிலை

இராமநாதபுரம் மாவட்டம் மேலக்கொடுமலூர் குமரக்கடவுள் என்ற சுப்பிரமணியசுவாமி கோயில் மீது ஜவாது புலவர் பல பதிகங்களைப் பாடியுள்ளார். இவர் பாடிய பதிகங்களை கல்வெட்டாக செலுக்கி கோயிலினுள் பதித்துள்ளனர். மேலும் புலவரை கவுரவப்படுத்தும் விதமாக, கோயிலின் விமானத்தில் அவரது சிலையை சுதையில் அமைத்து பெருமைபடுத்தியுள்ளனர்.
# ஜுனாகத் அரசு

**ஜுனாகத் அரசு** (Junagadh) பிரித்தானிய இந்தியாவின் தற்கால குசராத்து மாநிலத்தின் ஜூனாகத் நகரத்தை தலமையிடமாகக் கொண்டு 1807 முதல் 1948 முடிய செயல்பட்ட ஒரு இசுலாமிய மன்னராட்சி பகுதியாகும். 1921ஆம் ஆண்டி மக்கள் கணக்கெடுப்பின்படி ஜூனாகாத் அரசின் மக்கள் தொகை 8643 சதுர கிலோ மீட்டராகும். மொத்த மக்கள் தொகை 4,65,493 ஆகும்.
# ஜுனாகத் அரசு

## வரலாறு

முகமது சேர் கான் பாபி என்ற ஆப்கானிய பஷ்தூன் இனத்தவர் கி பி 1807இல் ஜூனாகத் அரசை சௌராஷ்டிரப் பகுதியில் நிறுவினார்.
முகலாயப் பேரரசு வீழ்ச்சி கண்ட நேரத்தில், குஜராத் பகுதிகளின் சுபேதாராக இருந்த முதலாவது பகதூர் கான் என்ற முகமது சேர் கான் பாபி 1730 முதல் ஜூனாகத் பகுதிக்கு மன்னராக தன்னை அறிவித்துக் கொண்டார், தன்னாட்சி கொண்ட அரசாக அறிவித்துக் கொண்டாலும், மராத்தியப் பேரரசுக்கு கப்பம் கட்டும் நாடாகவே ஜூனாகத் நாடு இயங்கியது.  
இரண்டாம் ஆங்கிலேய மராத்தியப் போருக்குப் பின்னர், முதலாம் முகமது ஹமீத் கான் ஜி கி பி 1807 முதல் ஜூனாகாத் அரசு, பிரித்தானிய இந்தியா அரசுக்கு கப்பம் செலுத்தும் மன்னராட்சிப் பகுதியாக விளங்கியது.  
இந்தியப் பிரிவினைக்குப் பின்னர் 1948இல் ஜூனாகத் அரசின் இறுதி மன்னர் மூன்றாம் முகம்மத் மகபத் கான் ஜூனாகத் அரசை பாகிஸ்தான் நாட்டுடன் இணைக்க முடிவு செய்தார். ஆனால் ஜூனாகாத் அரசின் இந்து குடிமக்கள் மன்னரின் முடிவை எதிர்த்து போராட்டம் செய்ததால், தனது முடிவை மாற்றிக் கொண்டு இந்திய அரசுடன் ஜூனாகாத் அரசை இணைக்க முடிவு எடுத்தார்.
# ஜுனாகத் அரசு

## வரலாறு

### ஜூனாகாத் ஆட்சியாளர்கள்

ஜூனாகாத்தின் மன்னர்கள் ஆப்கானித்தானின் பஷ்தூன் இன மக்கள் ஆவார். பிரித்தானிய இந்தியா அரசு, ஜூனாகத் மன்னர்களுக்கு 13 பீரங்கி குண்டுகள் முழங்க மரியாதை செய்தது.  
- 1730 - 1758 : முகமது பகதூர் கான் அல்லது முகமது சேர் கான் பாபி
- 1758 - 1774 :முதலாம் முகமது மகபத்கான்
- 1774 - 1811 : முதலாம் முகமது ஹமீத் கான்
- 1811 - 1840 : முதலாம் பகதூர் கான்
- 1840 - 1851 : இரண்டாம் முகமது ஹமீது கான்
- 1851 - 1882 : இரண்டாம் முகமது மகபத் கான்
- 1882 - 1892 : இரண்டாம் முகமது பகதூர் கான்
- 1892 - 1911 : முகமது ரசூல் கான்
- 1911 - 1948 :மூன்றாம் முகமது மகபத் கான்
# ஜுனாகத் அரசு

## இதனையும் காண்க

- பரோடா அரசு
- பவநகர் அரசு
- கட்ச் இராச்சியம்
- இந்திய மன்னராட்சி அரசுகளின் பட்டியல்
- இந்தியாவின் அரசியல் ஒருங்கிணைப்பு
# அலகுநிலை அணி

கணிதத்தில் சிக்கலெண் உறுப்புகள் கொண்ட ஒரு சதுர அணியின் இணை இடமாற்று அணி மூல அணியின் நேர்மாறுக்குச் சமமாக இருந்தால், அச்சதுர அணியானது **அலகுநிலை அணி** (*unitary matrix*)எனப்படும்.
:*U* என்பது அலகுநிலை அணி எனில்:
::<math>U^* U = UU^* = I .</math> *U* அணியின் இணை இடமாற்று அணி, *U*<sup>∗</sup>, *I* முற்றொருமை அணி.
:அதாவது,
::<math>U^* = U^{-1}.</math> *U* அணியின் நேர்மாற்று அணி *U*<sup>-1</sup>  
சிக்கலெண்களில் அமைந்த அலகுநிலை அணிக்கு ஒத்ததாக மெய்யெண்களில் உள்ளது செங்குத்து அணி ஆகும்.  
*n* ஒரு எதிரிலா முழு எண் எனில், *n* x *n* அலகுநிலை அணிகளின் கணம் அணிப்பெருக்கலுடன் ஒரு குலமாகும். இக்குலம் அலகுநிலைக் குலம் என அழைக்கப்படுகிறது. அலகுநிலைக் குலத்தின் குறியீடு U(*n*).  
இரு அலகுநிலை அணிகளின் சராசரி அலகு யூக்ளிடிய நெறிமம் கொண்ட ஒரு சதுர அணியாகும்.
# கடல் மாலை திட்டம்

**கடல் மாலை திட்டம்** (Sagar Mala project) இந்தியத் துறைமுகங்களை சர்வதேச தரத்திற்கு உயர்த்தி அமைப்பதே கடல் மாலைத் திட்டத்தின் நோக்கமாகும். இதனால் நாட்டின் கடற்கரை பகுதிகளில் தொழில் மற்றும் போக்குவரத்து வசதிகள் மேம்படும்.
,பழைய மீன்பிடி துறைமுகங்களையும், வணிக துறைமுகங்களையும் மேம்படுத்தும் திட்டத்திற்காக இந்திய அரசு 70,000 கோடி ரூபாய் முதலீடு செய்ய தீர்மானித்துள்ளது.  
பயன்கள் :
1, உள்நாட்டு நதிநீர் போக்குவரத்து சார் பலன்கள்.  
2, சாலை போக்குவரத்து பெருமளவு தவிக்க படும், பயன்பாட்டு எரிபொருள் சிக்கனம்  
3, சர்வ தேச அளவில் வாணிபம் சிறக்கும் மற்றும் உள்நாட்டு வாணிபம் எளிமை படுத்தபடும்.  
4, நாட்டின் பொருளாதாரம், பாதுகாப்பு மாற்றும் தற்சார்பு கொள்கை பெருமளவு நிறைவேற்றபட்டு செயல்வேகம் கொள்ளும்
# கடல் மாலை திட்டம்

## பின்னணி

இந்தியாவில் 12 துறைமுகங்களையும், 1208 தீவுகளையும் மேம்படுத்தும், இந்திய கப்பல் போக்குவரத்து அமைச்சகம் திட்டமிட்ட, கடல் மாலைத் திட்டத்திற்கு 25 மார்ச் 2015இல் இந்திய மத்திய அமைச்சரவை ஒப்புதல் அளித்தது.
தேசிய சாகர் மாலை உயர்மட்ட குழுவில் (NSAC) இந்திய கப்பல் போக்குவரத்து அமைச்சர், இத்திட்டத்திற்கு நிதியுதவி வழங்கும் மத்திய அரசின் துறைகளுக்கான அமைச்சர்கள் மற்றும் மாநில முதல்வர்கள் அல்லது மாநில துறைமுக அமைச்சர்கள் உறுப்பினர்களாக இருப்பர்.  
இந்திய அரசு, **சாகர்மாலை வளர்ச்சி நிறுவனத்தை** (Sagarmala Development Company) 20 சூலை 2016இல் 1,000 கோடி ரூபாய் மூலதனத்துடன் துவக்கியது. இந்திய அரசு தனது பங்காக சாகர் மாலை வளர்ச்சி நிறுவனத்தில் முதலில் 90 கோடி ரூபாய் பங்கு முதலீடு செய்துள்ளது.
# கடல் மாலை திட்டம்

## உத்தேச துறைமுகங்கள்

சாகர் மாலை திட்டத்தின் கீழ் ஆறு பெருந்துறைமுகங்கள் நிறுவ திட்டமிடப்ப்பட்டுள்ளது. அவைகள்:
| மாநிலம் | இடம் | துறைமுகம் |  |
| --- | --- | --- | --- |
| கேரளம் | விழிஞம் | விழிஞ்ஞம் பன்னாட்டுத் துறைமுகம் |  |
| தமிழ்நாடு | குளச்சல் | குளச்சல் இனயம் துறைமுகம் |  |
| மகாராட்டிரா | வாத்வான் | வாத்வான் துறைமுகம் |  |
| கர்நாடகா | தடடி | தடடி துறைமுகம் |  |
| ஆந்திரப் பிரதேசம் | மச்சிலிப்பட்டினம் | மச்சிலிப்பட்டினம் துறைமுகம் |  |
| மேற்கு வங்காளம் | சாகர் தீவு | சாகர் தீவு துறைமுகம் | } |
# தஞ்சாவூர் மீனாட்சி சுந்தரேஸ்வரர் கோயில்

**தஞ்சாவூர் மீனாட்சி சுந்தரேஸ்வரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது.
# தஞ்சாவூர் மீனாட்சி சுந்தரேஸ்வரர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் மீனாட்சி சுந்தரேஸ்வரர் கோயில்

## இறைவன், இறைவி

இக்கோயிலில் உள்ள இறைவன் சுந்தரேஸ்வரர். இறைவி மீனாட்சி.
# தஞ்சாவூர் மீனாட்சி சுந்தரேஸ்வரர் கோயில்

## அமைப்பு

மூலவர் சன்னதியின் முன்புறம் துவாரபாலகர்கள் உள்ளனர். மூலவர் முன்பாக கொடி மரம், பலிபீடம், நந்தி. கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் உள்ளனர். அருகில் சண்டிகேஸ்வர் சன்னதி உள்ளது. மூலவர் சன்னதியின் இடப்புறம் மீனாட்சியம்மன் சன்னதி. அம்மன் சன்னதியின் கருவறை கோஷ்டத்தில் குபேரன் உள்ளார். திருச்சுற்றில் விநாயகர் முன்பாக மூஞ்சுறு, மகாலிங்கம், வள்ளி தெய்வானையுடன் கூடிய சுப்பிரமணியர், வள்ளி தெய்வானையுடன் கூடிய சண்முகர், அய்யப்பன், ஆஞ்சநேயர், தண்டாயுதபாணி முன்பாக மயில், சரஸ்வதி, கஜலட்சுமி, நால்வர், நவக்கிரகம், சனீஸ்வர, பைரவர், சூரியன் ஆகியோர் உள்ளனர்.
# தஞ்சாவூர் மீனாட்சி சுந்தரேஸ்வரர் கோயில்

## குடமுழுக்கு

இக்கோயி 30.4.1990 மற்றும் 31.8.2007 ஆகிய நாள்களில் குடமுழுக்கு நடைபெற்றதற்கான கல்வெட்டுகள் உள்ளன.
# தஞ்சாவூர் சித்தி விநாயகர் கோயில்

**தஞ்சாவூர் சித்தி விநாயகர் கோயில்** தமிழ்நாட்டின் தஞ்சாவூரில் அமைந்துள்ள விநாயகர் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது.
# தஞ்சாவூர் சித்தி விநாயகர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் சித்தி விநாயகர் கோயில்

## அமைப்பு

இக்கோயில் சிறிய ராஜகோபுரம், முன் மண்டபம், கருவறை, விமானம் ஆகிய அமைப்பினைக் கொண்டு விளங்குகிறது. ராஜ கோபுரத்தின் வழியாக உள்ளே சென்றால் அருகே மூஞ்சுறும், பலிபீடமும் காணப்படுகின்றன. உள் மண்டபத்தில் சுவரின் இரு புறமும் விநாயகர் ஓவியங்கள் காணப்படுகின்றன.
# தஞ்சாவூர் சித்தி விநாயகர் கோயில்

## மூலவர்

கருவறையில் மூலவராக சித்தி விநாயகர் உள்ளார்.
# கங்காராமய

**கங்காராமய** இலங்கையில் கொழும்பு நகரில் அமைந்துள்ள பிரசித்தி வாய்ந்த ஒரு பௌத்த விகாரை ஆகும்.
# கங்காராமய

## கட்டிடக்கலை

இந்த விகாரையின் கட்டிடக்கலையானது இலங்கை, இந்தியா, தாய்லாந்து, மற்றும் சீனக்கட்டிடக்கலைகளின் கலவையாக உள்ளது. இந்த பௌத்த விகாரையானது பெர வாவிக்கு அருகாமையில் சில கட்டிடத்தொகுதிகளில் அமைந்துள்ளது. இதன் முக்கிய சிறப்பம்சமாக விகாரை, போதிமரம், சீமா மலக்க (பௌத்த பிக்குகளின் ஒன்றுகூடுமிடம்), நூலகம், அருங்காட்சியகம், தங்கும் பகுதி, பௌத்த பிக்குகளின் கல்விக்கூடம் மற்றும் யாசகசாலை போன்றவை காணப்படுகின்றன  
சீமா மலக்க ஆனது சுற்றுலா பயணிகளின் கூடுதல் கவனத்தை ஈர்த்துள்ளது. இது முஸ்லீம் மத வர்த்தகரின் நன்கொடையினால் இலங்கைக் கட்டிடக்கலை நிபுணரான Geoffrey Bawa என்பவரின் வடிவமைப்பில் உருவானதாகும்.
# கங்காராமய

## வெளியிணைப்புகள்

கங்காராமய
# பெரியாச்சி அம்மன்

**பெரியாச்சி அம்மன்** என்பது நாட்டார் பெண் தெய்வங்களில் ஒருவராவார். இவர் நாட்டார் தெய்வங்களில் மிகவும் கோரமான அமைப்பினைக் கொண்டவர். குழந்தைகளை காக்கும் தெய்வமாக மக்கள் வணங்குகின்றனர்.
# பெரியாச்சி அம்மன்

## உருவ அமைப்பு

பெரியாச்சி அம்மன் எட்டு கைகளைக் கொண்டவர். முன் இரு கைகள் மடியில் கிடத்தியிருக்கும் பெண்ணின் வயிற்றினைக் கிழித்தவாறும், ஒரு கையில் குழந்தையொன்றை தாங்கியபடியும் உள்ளார். மற்ற கைகளில் ஆயுதங்கள் காணப்படுகின்றன. காலுக்கு கீழே ஒரு அரசனை மிதித்தபடி உள்ளார்.
# பெரியாச்சி அம்மன்

## கதை

வல்லாளன் எனும் அரசனுக்கு முனிவர்கள் சாபம் தந்திருந்தனர். அதன்படி வல்லாளனுக்கு குழந்தை பிறந்தால் அவன் மரணம் அடைவது உறுதி என்று கூறினர். ஆனால் வல்லாளனின் மனைவிக்கு இறைவி உதவ மூதாட்டி வடிவில் வந்தாள். அவள் வல்லாளனின் மனைவிக்கு பிரசவம் பார்ப்பதற்கு ஒரு நிபர்ந்தனை வைத்தான். குழந்தையை மண்ணில் விழாமல் பாதுகாக்க வேண்டும் என்று கூறினார். மூதாட்டியும் சம்மதம் தெரிவித்து ஒரு பாறையின் மீது அமர்ந்து கர்பிணியை மடியில் கிடத்தி கைகளால் அவளுடைய வயிற்றைக் கிழித்து குழந்தையை கையில் தூக்கிக் கொண்டாள்.  
மருத்துவச்சியையும் குழந்தையையும் கொல்ல வல்லாளன் உள்ளே வர, அவனுடன் போரிட்டு வீழ்த்தினாள். கணவனை காக்க எழுந்த மனைவியின் குடலை அள்ளி உண்டாள். மக்களை அவளை பெரிதும் மதித்து வணங்கினார்கள்.
# பெரியாச்சி அம்மன்

## கோயில்கள்

- அம்பகரத்தூர், காரைக்கால் மாவட்டம், புதுச்சேரி
- மாயனூர் செல்லாண்டியம்மன் கோயில், கரூர் மாவட்டம்.
# கடுகுக் கீரை

**கடுகுக் கீரை** (ஆங்கிலம்: (*mustard greens*), தாவர வகைப்பாடு : *Brassica juncea*), மேலும் பொதுவாக, **இந்தியக் கடுகு** (* Indian mustard*), **சீனக் கடுகு** (*Chinese mustard*), அல்லது **கடுகு இலை** (* leaf mustard*) இவ்வாறான பெயர்களில் அறியும் இது, பூக்கும் தாவர இனத்தைச் சார்ந்த கடுகு தாவரமாகும்.
# கடுகுக் கீரை

## வளரியல்பு

செடி வகையைச்சார்ந்த கடுகுக்கீரை, சுமார் 4 அடி உயரம் வரை வளரக்கூடியது. இத்தாவரத்தின் இலைகள் (கீரை), பசுமையாகவும், மென்மையாகவும் காணப்படுகிறது.
# கடுகுக் கீரை

## சத்துக்கள்

கடுகுக் கீரையில், பெருமளவில் பைட்டோ (*Phyto*) எனும் வேதிப்பொருளும், பசியைத் தூண்டக்கூடிய கல்சியம், மற்றும் பாசுபரசு போன்ற நார்ச்சத்துக்களும் நிறைந்துள்ளது.
# கடுகுக் கீரை

## இவற்றையும் காண்க

- கடுகு
# அதியமான் கோட்டை சோமேசுவரர் கோயில்

**அதியமான் கோட்டை சோமேசுவரர் கோயில்** என்பது தர்மபுரி மாவட்டம், அதியமான் கோட்டையில் உள்ள சிவன் கோயிலாகும். அதியமான் கோட்டையில் உள்ள கோயில்களில் பழமையானது இக்கோயிலாகும்.
# அதியமான் கோட்டை சோமேசுவரர் கோயில்

## கோயிலின் வரலாறு

நுளம்பர் கட்டிய பல கோயில்களில் சோமேஸ்வரர் கோயில் குறிப்பிடத்தக்கது. மகேந்திர நுளம்பன் காலத்தில் இக்கோயிலின் இறைவன் *மயீந்தீசுவரமுடையார்* என கல்வெட்டுகளில் அழைக்கப்பட்டுகிறார். இந்த செங்கற்தளி. கிழக்கு நோக்கி அமைந்துள்ளது. இக்கோயில் திருவுண்ணாழி, அர்த்த மண்டபம் ஆகிய ஆகிய இரு உறுப்புகளை மட்டும் கொண்டு எளியதாக உள்ளது. கோயில் இறைவன் லிங்கவடிவில் உள்ளார். இக்கோயிலில் அம்மனுக்கு கோயில் இல்லை. இக்கோயிலின் சிறப்பு என்னவென்றால் இங்கு உள்ள *சூரியக்கல்* ஆகும். இக்கல் கோயிலின் வாயிலுக்கு சில மீட்டர் தொலைவில் கல்லால் அழகிய வேலைப்பாடுகளுடன் ஒரே கல்லில் அமைக்கப்பட்ட வளைவே சூரியக் கல் ஆகும். இது தோராயமாக மூன்றடி உயரமுடையதாக உள்ளது. குறிப்பிட்ட நாளில் மாலை நேரத்தில் இந்த வளைவில் புகும் சூரியக் கதிர்கள் கோயிலின் உள்ளே உள்ள சிவலிங்கதிதன்மீது படுவதுவே இதன் சிறப்பு. இக்கோவிலின் இரண்டு தொங்கும் தூண்கள் மற்றொரு சிறப்பு.
# அதியமான் கோட்டை சோமேசுவரர் கோயில்

## இதையும் காண்க

- அதியமான் கோட்டை காலபைரவர் கோயில்
- அதியமான் கோட்டை சென்னராயப் பெருமாள் கோயில்
# பக்த ஸ்ரீ தியாகராஜா

## திரைக்கதை

18 ஆம் நூற்றாண்டில் திருவாரூரில் பிறந்து திருவையாற்றில் வாழ்ந்தவரும், கருநாடக சங்கீத மும்மூர்த்திகள் எனப் போற்றப்படுபவர்களில் ஒருவருமான தியாகராஜ சுவாமிகளின் வாழ்க்கை வரலாற்றை அடிப்படையாகக் கொண்டது.
# பக்த ஸ்ரீ தியாகராஜா

## நடிகர்கள்

மாதிரிமங்கலம் நடேச ஐயர்  
கமலா  
சீதா  
டி. கே. பி. சாஸ்திரி  
சி. பி. எஸ். மணி ஐயர்  
எஸ். கே. சுந்தரம்  
*கவை* கல்யாணம்  
ஏ. தனபால் செட்டியார்  
வி. பி. ஸ்ரீநிவாசன்  
*பேபி* கோகிலா  
*மாஸ்டர்* பிரணதார்த்திகரன்  
பத்மநாபாச்சார்  
இராஜகோபால ஐயர்
# பக்த ஸ்ரீ தியாகராஜா

## தயாரிப்பு விபரம்

1930 களில் கடவுளர்களையும் அவர்தம் அடியார்களையும் பற்றிய *பக்தி*ப் படங்கள் வெளியாகின. 1936-37 காலப்பகுதியில் மகாத்மா கபீர்தாஸ், பட்டினத்தார், மீராபாய், அருணகிரிநாதர், சுந்தரமூர்த்தி நாயனார், பக்த அருணகிரி, பக்த துளசிதாஸ், பக்தி புரந்தரதாச, பக்த ஜெயதேவ எனப் பல இறைவன் அடியார்களைப் பற்றிய திரைப்படங்கள் வெளிவந்து அவை பெரும் வரவேற்பையும் பெற்றன.
அந்த வரிசையில் இராம பக்தரான ஸ்ரீ தியாகராஜர் பற்றிய இந்தத் திரைப்படம் வெளியானது. அக்காலத்தில் பம்பாயில் (இப்போது மும்பை) பிரபல திரைப்படத் தயாரிப்பு நிறுவனமாக விளங்கிய சாகர் மூவிடோன் இத் திரைப்படத்தைத் தயாரித்தது. இயக்குநர் வீரேந்திர தேசாய்க்கு போதிய தமிழறிவு இல்லாததால் சென்னையில் பிரபல சட்ட வல்லுநராக விளங்கியவரும், திரைப்படத்துறையில் பணியாற்றிக் கொண்டிருந்தவருமான டி. பி. கல்யாணராம சாஸ்திரி இணை இயக்குநராகப் பணியாற்றினார்.
சென்னையில் அக்கால பிரபல வக்கீல் எம். பி. சுந்தரராஜன் கதை, வசனம் எழுதினார். அவரின் மகன் சிறுவன் பிரணதார்த்திகரன் ஒரு பாத்திரத்தில் நடித்தான். இந்தப் பிரணதார்த்திகரன் பின்நாளில் மும்பையில் இயங்கிய இந்தியன் பிலிம் டிவிசனில் தொகுப்புக்குப் பொறுப்பான மேலதிகாரியாகப் பணியாற்றினார்.
# பக்த ஸ்ரீ தியாகராஜா

## பாடல்கள்

இத் திரைப்படத்தில் 32 பாடல்கள் இடம் பெற்றன. அநேகமாக எல்லாம் ஸ்ரீ தியாகராஜர் பாடிய தெலுங்கு கீர்த்தனைகள். கருநாடக இசைப் பாடகரான மாதிரிமங்கலம் நடேச ஐயர் தியாகராஜர் கீர்த்தனைகளைப் பாடி நடித்தார். இரண்டு பாடல்கள் தமிழில் அமைந்திருந்தன. தியாகராஜரிடம் வழிப்பறி செய்ய வந்த திருடர் கூட்டம் பாடும் ஒரு குழுப்பாடலும், தியாகராஜரின் *எவரெனி* என்ற தெலுங்கு கீர்த்தனையின் தமிழாக்கமாக *சிவனோ ..* என்ற பாடலும் இடம் பெற்ற தமிழ்ப் பாடல்களாகும்.
# இந்தர் மல்கோத்ரா

**இந்தர் மல்கோத்ரா** (Inder Malhotra 1, பிப்பிரவரி, 1930–11, சூன், 2016) இதழாளர், செய்தித்தாள் ஆசிரியர் மற்றும் நூலாசிரியர் ஆவார்.
# இந்தர் மல்கோத்ரா

## இதழ் மற்றும் எழுத்துப் பணிகள்

பஞ்சாப் பல்கலைக் கழகத்தில் கல்வி கற்ற இந்தர் மல்கோத்ரா பத்திரிக்கைத் துறையில் நுழைந்தார். 1965-1971 ஆண்டுகளில் தி ஸ்டேட்ஸ்மன் பத்திரிகையில் ஆசிரியராகவும், 1965 முதல் 1978 வரை தி கார்டியன் என்ற செய்தித்தாளில் செய்தித் தொடர்பாளராகவும், 1978 முதல் டைம்ஸ் ஆப் இந்தியா ஆசிரியராகவும் இருந்தார்.  
முன் ஓய்வு பெற்ற பிறகு 1986 முதல் பல்வேறு செய்தித்தாள்களிலும் இதழ்களிலும் இவருடைய கட்டுரைகள் இடம்பெற்றன.  
இந்தர் மல்கோத்ரா இந்தியப் பிரதமர் இந்திரா காந்தியின் வாழ்க்கை வரலாறு மற்றும் சில நூல்களையும் எழுதி வெளியிட்டார்.
# இந்தர் மல்கோத்ரா

## சிறப்புகளும் விருதும்

- நேரு பெல்லோ எனவும் உட்ரோ வில்சன் பெல்லோ எனவும் தகுதிகள் இந்தர் மல்கோத்ராவுக்குக் கிடைத்தன.
- இராம்னாத் கோயங்கா வாணாள் அருஞ்செயல் விருது 2013இல் இவருக்கு வழங்கப்பட்டது.
- இந்தியாவிலும் வெளி நாடுகளிலும் உள்ள பெரும் பல்கலைக் கழகங்களில் சொற்பொழிவாற்றினார்.
# காரிமங்கலம் அருணேசுவரர் கோயில்

**காரிமங்கலம் அருணேசுவரர் கோயில்** என்பது தர்மபுரி மாவட்டம், காரிமங்கலத்தில் உள்ள சிவன் கோயிலாகும். இது காரிமங்கலத்தில் ஒரு சிறு குன்றின் மீது அமைந்துள்ளது. கோயிலுக்குச் செல்ல குன்றுக்கு படிக்கட்டுகளும், சிமெண்டு சாலையும் உள்ளன.
# காரிமங்கலம் அருணேசுவரர் கோயில்

## கோயிலின் வரலாறு

இக்கோயிலின் இறைவன் *ஆரணீசுவரமுடையார்* என கல்வெட்டுகளில் அழைக்கப்பட்டுகிறார். இக்கோயிலின் பழமையான கல்வெட்டு என்றால் அது 11 ஆம் நூற்றாண்டைச் சேர்ந்த தெளிவற்ற கன்னடக் கல்வெட்டாகும். இந்தக் கோயிலின் கோபுரம் 1898 இல் இராமசெட்டி என்பவரால் புதுப்பிக்கப்பட்டது.
# காரிமங்கலம் அருணேசுவரர் கோயில்

## கோயிலமைப்பு

இக்கோயில் கிழக்கு நோக்கி அமைந்துள்ளது. திருவுண்ணாழி, இடைநாழி, மகாமண்டபம், முன்மண்டபம், திருமண மண்டபம், வேள்வி மண்டபம் ஆகியவற்றைக் கொண்டுள்ளது. அம்மன் கோயில் கோயிலின் வடமேற்கே அமைக்கப்பட்டுள்ளது. இக்கோயில் தெற்கு நோக்கி இராச கோபுரம் ஐந்து நிலைகளுடன் உள்ளது.
# தஞ்சாவூர் விஜயமண்டப தியாகராஜர் கோயில்

**தஞ்சாவூர் விஜயமண்டப தியாகராஜர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர் நகரில் மானம்புச்சாவடியில் உள்ளது.
# தஞ்சாவூர் விஜயமண்டப தியாகராஜர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் விஜயமண்டப தியாகராஜர் கோயில்

## இறைவன், இறைவி

சிவன் கோயில்களில் பொதுவாக லிங்கத்திருமேனி காணப்படும்.ஆனால் இக்கோயிலில், சற்று உயரத்தில் காணப்படும் கருவறையில் தியாகராஜர் மற்றும் கமலாம்பாளின் சிற்பங்கள் உள்ளன.
# தஞ்சாவூர் விஜயமண்டப தியாகராஜர் கோயில்

## அமைப்பு

கோயிலின் முன்பாக இரு யானைகள் இழுத்துச் செல்லும் வடிவிலான தேர் போன்ற வடிவில் ஒரு மண்டபம் அமைந்துள்ளது. ஒவ்வொரு புறமும் ஒரு யானை என்ற நிலையில் இரு யானைகள் நான்கு சக்கரங்களைக் கொண்ட தேரை இழுத்துச் செல்லும் வகையில் அந்த மண்டபம் உள்ளது. மண்டபத்தின் முகப்பில் கஜலட்சுமி சுதை வடிவில் உள்ளார். ஒவ்வொரு புறத்திலும் ஒருவர் என்ற நிலையில் இரு புறமும் இரு வீரர்கள் உள்ளனர். சற்று தள்ளி உள்ளே சென்றதும் கோயில் உயர்ந்த தளத்தில் உள்ளது. முன்பு காணப்படுகின்ற மண்டபத்தில், கருவறைக்கு முன்பாக வலப்புறம் கமல விநாயகரும், இடப்புறம் சிவசுப்பிரமணியரும் உள்ளனர். படிகளின் மீது ஏறி சென்றதும் அங்கு மூலவர் கருவறை உள்ளது. மூலவர் கருவறைக்குப் பின்புறம் தாழ்ந்த தளத்தில் கௌரி அம்மன் உள்ளார்.
# தஞ்சாவூர் விஜயமண்டப தியாகராஜர் கோயில்

## குடமுழுக்கு

இக்கோயிலில் 1.9.1996 அன்று குடமுழுக்கு நடைபெற்றதற்கான கல்வெட்டு உள்ளது.
# வளர்ப்புப் புறா

**வளர்ப்புப் புறா** (ஆங்கிலப் பெயர்: **Domestic Pigeon**, உயிரியல் பெயர்: ***Columba livia domestica***) மாடப் புறாவிலிருந்து உருவான புறா வகையாகும். மாடப் புறாவே உலகின் பழமையான வளர்ப்புப் பறவையாகும். மெசொப்பொத்தேமியாவின் ஆப்பெழுத்து வரைப்பட்டிகைகளும், எகிப்திய சித்திர எழுத்துகளும் புறாக்கள் கொல்லைப்படுத்தப்பட்டதை 5,000 ஆண்டுகளுக்கு முன்பே குறிப்பிடுகின்றன. ஆய்வுகளின்படி புறாக்களின் கொல்லைப்படுத்தலானது 10,000 ஆண்டுகளுக்கு முன்பே நடைபெற்றதாகக் கூறப்படுகிறது. இவற்றின் இருப்பிடம் திரும்பும் ஆற்றல் காரணமாக இவை செய்திகளை அனுப்பப் பயன்படுத்தப்பட்டுள்ளன. போர்ப் புறாக்கள் என்று அழைக்கப்படுபவை பல முக்கியமான செய்திகளைக் கொண்டு சேர்த்துள்ளன. இதற்காகப் பல தடவை அங்கீகரிக்கப்பட்டுள்ளன. செர் அமி என்ற புறாவுக்குக் குரோயிக்ஸ் டி குவேரோ, ஜி.ஐ.ஜோ மற்றும் பாடி ஆகிய 32 புறாக்களுக்கு டிக்கின் பதக்கம் எனப் பல பதக்கங்கள் புறாக்களுக்கு மனித உயிர்களைக் காப்பாற்றியதற்காக வழங்கப்பட்டுள்ளது.
# வளர்ப்புப் புறா

## வளர்தல்

வளர்ப்புப் புறாக்கள் காட்டு மாடப் புறாக்களைப் போலவே வளர்கின்றன. புறாக்கள் தங்கள் முட்டைகளை மிகவும் கவனத்துடன் பாதுகாக்கும். சில சந்தர்ப்பங்களில் அவற்றின் முட்டைகளைப் பாதுகாக்க கடுமையான சிரத்தை எடுக்கும்.
# வளர்ப்புப் புறா

## வீடு திரும்புதல்

பழக்கப்படுத்தப்பட்ட வளர்ப்புப் புறாக்கள், அவை இதற்கு முன்னர் எப்போதுமே செல்லாத இடத்திலிருந்து, தம் இருப்பிடத்தில் இருந்து சுமார் 1,000 கி.மீ. தூரம் வரை கொண்டு சென்று பறக்கவிடப்பட்டாலும் கூடுகளுக்குத் திரும்பும் ஆற்றல் பெற்றுள்ளன. ஹோமிங் புறாக்கள் எனப்படும் ஒரு சிறப்பு வகைப் புறாக்கள் தேர்ந்தெடுத்த வளர்ப்பு முறையால் வளர்க்கப்பட்டு செய்திகளை அனுப்பப் பயன்படுத்தப்படுகின்றன. இவ்வகைப் புறாக்கள் இன்னும் புறாப் பந்தயங்களிலும், திருமணம் மற்றும் இறுதிச் சடங்குகளில் வெள்ளைப் புறா பறக்கவிடுவதற்கும் பயன்படுத்தப்படுகின்றன.  
அறிமுகமற்ற இடத்திலிருந்து வீட்டிற்கு திரும்புவதற்கு ஒரு புறாவிற்கு இரண்டு விதமான தகவல்கள் தேவைப்படுகிறது. முதலாவது, "வரைபட உணர்வு" என்று அழைக்கப்படுவது அவற்றின் புவியியல் இடம் ஆகும். இரண்டாவது, "திசைகாட்டி உணர்வு" இவை தங்கள் வீட்டை அடைய புதிய இடத்தில் இருந்து பறக்க வேண்டிய தாங்கும் தன்மை ஆகும். எனினும் இந்த இரு நினைவுகள், வேறுபட்ட சூழ்நிலைகளில் பல்வேறு கோல்களுக்கு பதிலளிக்கின்றன. இதை எப்படி புறாக்கள் செய்கின்றன என்பதன் மிகவும் பிரபலமான கருத்து இவற்றின் தலையில் உள்ள சிறிய காந்த திசுக்களை வைத்து இவை பூமியின் காந்தப்புலத்தை உணர முடிகிறது என்பதாகும்.. இது மிகவும் ஆச்சரியமான ஒன்றாகும். ஏனெனில் இவை ஒரு வலசை செல்லும் இனங்கள் அல்ல. இந்த கோட்பாட்டை மறுக்க சில பறவையியலாளர்கள் பயன்படுத்தும் ஒரு உண்மை இதுவாகும்.. மற்றொரு கோட்பாடானது புறாக்கள் திசைகாட்டி உணர்வைக் கொண்டிருக்கின்றன என்பதாகும். இவ்வுணர்வு சூரியனின் நிலையை, உள் கடிகாரத்துடன் சேர்த்து, திசையை கணிக்கப் பயன்படுத்துகிறது எனப்படுகிறது. எனினும், காந்த இடையூறு அல்லது கடிகார மாற்றங்கள் இந்த உணர்வுகளுக்கு இடையூறு செய்யும்போது புறாவால் இவற்றைத் தாண்டியும் வீட்டிற்குச் செல்ல முடிகிறது என்பதை ஆய்வுகள் காட்டியுள்ளன. புறாக்களின் இந்த உணர்வைக் கையாளும் விளைவுகளில் மாறுபாடானது புறாக்களின் வழிசெலுத்தல் அடிப்படைக்கு ஒன்றுக்கும் மேற்பட்ட குணங்கள் உள்ளன மற்றும் வரைபட உணர்வு கிடைக்கக்கூடிய கோல்களை ஒப்பீடு செய்வதில் தோன்றுகிறது என்பதைக் குறிக்கிறது.  
பயன்படுத்தக்கூடிய மற்ற கோல்கள் பின்வருமாறு கொடுக்கப்பட்டுள்ளன:
- சூரிய திசைகாட்டியை பயன்படுத்துவது
- நட்சத்திரங்கள் மூலம் இரவுநேர வழிசெலுத்தல்
- பார்வைக்காட்சி நிலப்பகுதி வரைபடம்
- அகவொலி வரைபடம் மூலம் வழிசெலுத்தல்
- தளவிளைவுக்குட்படுத்தப்பட்ட ஒளி திசைகாட்டி
- நுகர்வுத் தூண்டுதல் மூலம்
# வளர்ப்புப் புறா

## புறா வளர்ப்பின் மற்ற நோக்கங்கள்

### கண்காட்சி இனங்கள்

புறா ஆர்வலர்கள் புறாக்களின் பல கவர்ச்சியான வடிவங்களை உருவாக்கியுள்ளனர். இவை பொதுவாக ஆடம்பரமான புறாக்களாக வகைப்படுத்தப்படுகின்றன. ஆர்வலர்கள் கண்காட்சிகள் அல்லது நிகழ்ச்சிகளில் ஒருவருக்கொருவர் எதிராக போட்டியிடுகின்றனர். வெவ்வேறு வடிவங்கள் அல்லது இனங்களில் சிறந்த பறவை எது என்பது ஒரு தரத்தின் அடிப்படையில் தீர்மானிக்கப்படுகிறது. இந்த இனங்கள் மத்தியில் ஆங்கில கேரியர் புறாக்கள், தட்டிப் புறாக்கள் மற்றும் ஒரு தனித்துவ, கிட்டத்தட்ட செங்குத்து, நிலைப்பாடு கொண்ட புறாக்கள் எனப் பல்வேறு புறாக்கள் உள்ளன.(pictures). "டச்சஸ்" இனம் போன்ற பல்வேறு அலங்கார புறா இனங்களும் உள்ளன. இதன் காலின் அடிப்பகுதி முற்றிலும் காற்றாடி போன்ற ஒரு வகையான இறகுகளால் மூடப்பட்டிருக்கும் ஒரு முக்கிய சிறப்பியல்பு இதற்கு உள்ளது. விசிறிவால் புறாக்களும் அவற்றின் விசிறி வடிவ வால் இறகுகளால் மிகவும் அலங்காரமாக இருக்கின்றன.
# வளர்ப்புப் புறா

## புறா வளர்ப்பின் மற்ற நோக்கங்கள்

### பறக்கும்/விளையாட்டு இனங்கள்

பறக்கும்/விளையாட்டு போட்டிகளின் இன்பத்திற்காக ஆர்வமுள்ளவர்களால் புறாக்கள் வைக்கப்படுகின்றன. டிப்லர்கள் போன்ற இனங்கள் தங்கள் உரிமையாளர்களால் பொறுமையாக நீண்ட நேரம் போட்டிகளில் பறக்க விடப்படுகின்றன.
# வளர்ப்புப் புறா

## பரிசோதனை முயற்சி

உயிரியல், மருந்து மற்றும் அறிவாற்றல் அறிவியல் ஆய்வக பரிசோதனைகளில் வளர்ப்புப் புறாக்களும் பயன்படுத்தப்படுகின்றன.
# வளர்ப்புப் புறா

## பரிசோதனை முயற்சி

### அறிவாற்றல் அறிவியல்

உதாரணமாக க்யூபிச மற்றும் உணர்வுப்பதிவுவாத ஓவியங்களை வேறுபடுவதற்கு புறாக்கள் பயிற்றுவிக்கப்பட்டன. 1970 கள் / 1980 களின் ஒரு அமெரிக்க கடலோர பாதுகாப்பு தேடல் மற்றும் மீட்பு திட்டமான கடல் வேட்டை திட்டத்தில், கடலில் கப்பல்விபத்தில் பாதிக்கப்பட்டவர்களை கண்டுபிடிப்பதில் மனிதர்களை விட புறாக்கள் மிகவும் பயனுள்ளதாக இருந்தன. புறாக்களில் செய்யப்படும் ஆராய்ச்சி பரவலாக உள்ளது. இது வடிவம் மற்றும் அமைப்பு கண்டுபிடித்தல், உதாரணங்கள் மற்றும் முன்மாதிரிகளை நினைவில் வைத்தல், வகை அடிப்படையிலான மற்றும் கூட்டு கருத்துகள் மற்றும் இன்னும் பல பட்டியலிடப்படாதவற்றை உள்ளடக்கியுள்ளது.  
புறாக்களால் ஒலிப்பமைப்பு செயலாக்க திறன்களை பெற முடியும். இது படிப்பதற்கான திறனின் பகுதியாகவும் அடிப்படை எண்ணியல் திறன்களாகவும் அமைந்துள்ளது. இது பிரைமேட்களுக்கு சமமாக உள்ளது.
# வளர்ப்புப் புறா

## புறா ஆர்வலர்களால் சட்டவிரோதமாக கொன்றுண்ணிப் பறவைகள் கொல்லப்படுதல்

அமெரிக்காவில், சில புறா வைத்திருப்பவர்கள் சட்டவிரோதமாக பருந்துகள் மற்றும் வல்லூறுகளுக்கு பொறிவைத்தல் மற்றும் கொல்லுதல் ஆகியவற்றை தங்கள் புறாக்களை பாதுகாப்பதற்காக செய்கின்றனர். அமெரிக்காவின் புறா தொடர்பான அமைப்புகளில், சில ஆர்வலர்கள் பகிரங்கமாக பருந்துகளையும் வல்லூறுகளையும் கொன்ற அவர்களின் அனுபவங்களை பகிர்ந்து கொண்டனர். இருந்தபோதிலும் இது பெரும்பான்மை ஆர்வலர்களால் ஏற்றுக்கொள்ளப்படவில்லை. எந்த முக்கிய கிளப்களும் இந்த நடைமுறையை ஏற்றுக்கொள்ளவில்லை. ஆண்டிற்கு ஓரகன் மற்றும் வாஷிங்டனில் கிட்டத்தட்ட 1000 மற்றும் தெற்கு கலிபோர்னியாவில் 1,000–2,000 கொன்றுண்ணிப் பறவைகள் கொல்லப்பட்டுள்ளன என மதிப்பீடு செய்யப்பட்டுள்ளது. ஜூன் 2007 இல், மூன்று ஓரகன் ஆண்கள் கொன்றுண்ணிப் பறவைகளைக் கொன்று குடியேற்ற பறவை உடன்படிக்கை சட்டத்தை மீறியதாக குற்றம் சாட்டப்பட்டனர். ஏழு கலிபோர்னியாக்காரர்களும் ஒரு டெக்சாஸைச் சேர்ந்தவரும் இந்த வழக்கில் குற்றம் சாட்டப்பட்டனர்.  
ஐக்கிய இராச்சியத்தின் மேற்கு மிட்லாண்ட்ஸ் பகுதியில், பொறி வல்லூறுகளைக் கொல்ல ஒரு பொறிவைக்கும் பிரச்சாரம் செய்ததாக புறா ஆர்வலர்கள் குற்றம் சாட்டப்பட்டுள்ளனர். எட்டு சட்டவிரோத ஸ்ப்ரிங் சுமை பொறிகள் பொறி வல்லூறுகளின் கூடுகளுக்கு அருகில் கண்டுபிடிக்கப்பட்டன. குறைந்தது ஒரு பாதுகாக்கப்பட்ட பறவையான பொறி வல்லூறு இறந்தது. இந்த எஃகு பொறி மேற்கு மிட்லாண்டில் முடிந்தவரை பல பறவைகள் கொல்லப்பட வேண்டும் என்ற ஒரு ஒருங்கிணைந்த பிரச்சாரத்தின் ஒரு பகுதியாக அமைக்கப்பட்டுள்ளதாக கருதப்படுகிறது.
# வளர்ப்புப் புறா

## புறா தொடர்பான உடல்நலக்குறைவு

புறா வளர்ப்பவர்கள் சில நேரங்களில் *பறவை ஆர்வலர்களின் நுரையீரல்* அல்லது *புறா நுரையீரல்* என்கிற ஒரு வியாதியால் பாதிக்கப்படுகின்றனர். *புறா நுரையீரல்* எனும் ஒரு வகை அதிக உணர்திறன் நியூமேனீடிஸ், இறகுகள் மற்றும் எச்சத்தில் காணப்படும் பறவை புரதங்களை உள்ளிழுப்பதால் ஏற்படுகிறது. சில நேரங்களில் ஒரு வடிகட்டப்பட்ட முகமூடியை அணிவதன் மூலம் இதிலிருந்து பாதுகாக்கலாம்.
நுரையீரல் நோய்க்கு காரணமான பிற புறா தொடர்பான நோய்கள், *க்லமிடோபிலா சிட்டசி* (இது சிட்டகோஸிஸ் நோயை ஏற்படுத்துகிறது), *ஹிஸ்டோப்லாஸ்மா கேப்ஸுலடம்* (இது ஹிஸ்டோப்லாஸ்மோஸிஸ் நோயை ஏற்படுத்துகிறது) மற்றும் *க்ரிப்டோகோக்கஸ் நியோபார்மன்ஸ்* (இது க்ரிப்டோகோக்கோஸிஸ் நோயை ஏற்படுத்துகிறது) ஆகியவை ஆகும்.
# வளர்ப்புப் புறா

## ஃபெரல் புறாக்கள்

பல வளர்ப்புப் பறவைகள் பல ஆண்டுகளாக தப்பித்துவிட்டன அல்லது விடுவிக்கப்பட்டுள்ளன. இவை ஃபெரல் புறாக்கள் உருவாகக் காரணமாய் இருந்துள்ளன. இவை பலவிதமான இறகு வண்ணங்களைக் கொண்டுள்ளன. என்றாலும் இவற்றுள் சில தூய மாடப் புறாக்களைப் போலவே இருக்கும். தூய காட்டு இனங்களின் பற்றாக்குறை அவை ஓரளவு ஃபெரல் பறவைகளுடன் கலந்ததன் காரணமாக ஏற்பட்டு உள்ளது. வளர்ப்புப் புறாக்கள் பெரும்பாலும் ஃபெரல் புறாக்களிடமிருந்து வேறுபடுகின்றன. ஏனென்றால் அவை வழக்கமாக ஒரு காலில் அல்லது இரு கால்களிலும் உலோக அல்லது பிளாஸ்டிக் வளையத்துடன் காணப்படுகின்றன. வளையங்களில் எண்கள் பொறிக்கப்பட்டிருக்கும். இந்த எண்கள் இவை ஒரு உரிமையாளரிடம் பதிவு செய்யப்பட்டுள்ளன என்பதைக் காட்டுகிறது.
# நான்குபுரொப்பைலமோனியம் பெர்ருத்தேனேட்டு

**நான்குபுரொப்பைலமோனியம் பெர்ருத்தேனேட்டு** *(Tetrapropylammonium perruthenate)* N(C3H7)4RuO4 என்ற வேதிவாய்ப்பாடு கொண்ட ஒரு வேதிச் சேர்மம் ஆகும். சில சந்தர்ப்பங்களில் இதை லே-கிரிப்பித் வினைப்பொருள் என்றும் டெட்ராபுரொப்பைலமோனியம் பெர்ருத்தேனேட்டு என்றும், அழைக்கிறார்கள். கரிமத் தோகுப்பு வினைகளில் இதுவொரு வினைப்பொருளாகப் பயன்படுத்தப்படுகிறது. டெட்ராபுரொப்பைலமோனியம் நேர்மின் அயனியும், பெர்ருத்தேனேட்டு (RuO4−) எதிர்மின் அயனியும் சேர்ந்து இச்சேர்மம் உருவாகிறது. ருத்தேனியம் நான்காக்சைடு ஓர் உயர் வினைத்திறன் மிக்க ஆக்சிசனேற்றியாக செயல்படுகிறது. ஆனால் இதிலிருந்து ஓரு எலக்ட்ரான் குறைக்கப்பட்ட வழிப்பொருள் மிதமான ஆக்சிசனேற்றும் சேர்மமாக உள்ளது. ஆல்ககால்களை ஆல்டிகைடுகளாக மாற்றும் வினைக்கும் , முதனிலை ஆல்ககால்களை கார்பாக்சிலிக் அமிலமாக மாற்றவும் இது பயன்படுத்தப்படுகிறது. உயர் வினையூக்கி மிகுத்தல் செயற்பாட்டில் அதிக அளவில் இணை ஆக்சிசனேற்றியுடன் இருபங்கு தண்ணீர் சேர்த்து பய்ன்படுத்தப்படுகிறது. இச்சூழலில், ஆல்டிகைடு தண்ணீருடன் வினைபுரிந்து ஓரிடத்த டையால் நீரேற்று அல்லது கெமினல் டையால் ஐதரேட்டு என்ற சேர்மமாக உருவாகிறது. மீண்டும் ஒருமுறை இதை ஆக்சிசனேற்றம் செய்வதால் உருவாகும் தண்ணீர், மூலக்கூற்று தூள் சேர்ப்பதன் மூலம் நீக்கப்படுகிறது .  
நான்குபுரொப்பைலமோனியம் பெர்ருத்தேனேட்டு மிகுந்த விலைமதிப்பு மிக்கது என்றாலும் வினையூக்கி அளவிற்கு சிறிதளவில் பயன்படுத்தப்படுகிறது. மூலக்கூற்று ஆக்சிசன் அல்லது என்-மெத்தில்மார்ப்போலின் என்- ஆக்சைடு போன்ற இணை ஆக்சிசனேற்றிகளை விகிதவியல் அளவுகளில் சேர்த்து வினையூக்கச் சுழற்சி பராமரிக்கப்படுகிறது.
# இந்திய விசிறிவால்

**இந்திய விசிறிவால்** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இத்தாலியன் அவுல் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.
# இந்திய விசிறிவால்

## விளக்கம்

இந்திய விசிறிவால் ஒரு ஆடம்பரப் புறா இனமாகும்; இவை இந்தியாவில் உருவாயின.  
அவை ஒரு தனித்துவமான விசிறி வடிவ வாலைப் பெற்றுள்ளன மற்றும் ஆங்கிலேய விசிறிவால் புறாவை விட பெரியதாக இருக்கும். இவை பொதுவாக வெள்ளை நிறத்தில் பழுப்பு புள்ளிகளுடன் காணப்படும், எனினும் வளர்ப்பவர்கள் மேலும் புதிய வண்ணங்களை அறிமுகப்படுத்தியுள்ளனர். அவர்கள் கால்கள் இறகுகளால் மூடப்பட்டுள்ளன மற்றும் பறவைகள் கால் விரல்களில் நடக்கின்றன. இவற்றின் சராசரி எடை 13 அவுன்ஸ் (369 கிராம்) மற்றும் இவற்றின் சராசரி நீளம் 11 அங்குலம் (28 செ.மீ.) ஆகும். இதன் மார்பு நேராக நிமிர்ந்து தலையை விட உயர்ந்து உள்ளது. வால் இறகுகள் தலையணை போல் தலையைத் தாங்கியுள்ளன.  
இவை ஒரு தடவைக்குப் பொதுவாக 2 அல்லது 3 முட்டைகளை இடுகின்றன. குஞ்சுகள் பறக்க 4 முதல் 6 வாரங்கள் எடுத்துக் கொள்கின்றன. பொதுவாக ஒரு ஜோடி, குஞ்சுகள் வெளிவந்து 21 நாட்களுக்கு பிறகு மீண்டும் முட்டைகளை இடுகின்றன.
# இந்திய கோலா

**இந்திய கோலா** டிரகூன் புறாக்களைப் போன்ற ஒரு சிறிய புறா இனமாகும். இவை சிவப்பு கண்களைக் கொண்டுள்ளன. இவை வேகத்திற்குப் பெயர்பெற்றவையாகும். இவற்றின் சராசரி வேகம் மணிக்கு 65-70 மைல்கள் ஆகும். இவை 10–11 மணி நேரம் நிற்காமல் பறக்கக்கூடியவை. இவை எங்கு சென்றாலும் வீடு திரும்பக்கூடிய சிறந்த ஹோமிங் ஆற்றல் பெற்றவையாகும், ஆனால் வளர்ந்த புறாக்களை பழக்கப்படுத்துவது கடினமானதாகும். 10-12 நாள் பறவைகளை வாங்கி கைகளின் மூலம் உணவு ஊட்டுவதன் மூலம் இவற்றைப் பழக்கப்படுத்தலாம்.
# ஈரானிய ஹைஃப்லையர்

**ஈரானிய ஹைஃப்லையிங் டம்லர்**, ஐரோப்பாவில் "பெர்சிய ஹைஃப்லையிங் டம்லர்", ஈரானில் "டெஹ்ரானி" ஒரு வளர்ப்புப் புறாவாகும். இவை பல ஆண்டுகளாக போட்டிகளுக்காக வளர்க்கப்படுகின்றன. இவை சில நேரங்களில் கண்களில் இருந்து மறையும் படி மிக உயரத்தில் பறக்கக் கூடியவை. இவற்றின் கர்ணம் அடிப்பதற்கு முன் சுற்றக் கூடியவை.  
இவை நடுத்தர அளவிலான அலகுகளையும் வட்ட தலைகளையும் பெற்றுள்ளன. இவை 8-12 மணி நேரம் பறக்கக் கூடியவை. இவை பல வண்ணங்களிலும், கொண்டையுடனும் கொண்டையற்றும் காணப்படுகின்றன. இவை டெஹ்ரான், கசன் மற்றும் கோம் ஆகிய மூன்று ஈரானிய நகரங்களிலிருந்து முக்கியமாக டெஹ்ரானிலிருந்து வருகின்றன.
# உக்ரைன் ஸ்கைகட்டர்

**உக்ரைன் ஸ்கைகட்டர்** (*Ukrainian Skycutter*)(**போலந்து ஓர்லிக்**) பறத்தலுக்காக வளர்க்கப்படும் ஒரு டிப்லர் புறாவாகும். இது மாடப்புறாவின் ஒரு வகையாகும். இவை பல நுற்றாண்டுகளாக தேர்ந்தெடுத்த இனப்பெருக்க முறையால் உருவாக்கப்பட்டன.
# உக்ரைன் ஸ்கைகட்டர்

## வரலாறு

இவை தெற்கு உக்ரைனின் கிரிமியா பகுதியில் தோன்றின. இவற்றின் முதல் பதியப்பட்ட வரையறையானது மிகோலயேவ் நகரில் உருவாக்கப்பட்டது.
# உக்ரைன் ஸ்கைகட்டர்

## இரகங்கள்

இவை நிகோலஜெவ்சுகி பொகட்சி மற்றும் நிகோலஜெவ்சுகி டோர்சோவி இனங்களின் குழுவாகும்.
# உக்ரைன் ஸ்கைகட்டர்

## பறத்தல்

இவை ஒரு கிலோ மீட்டர் உயரத்திற்கு பறக்கக் கூடியவை. அதே உயரத்தில் சில நேரம் இருக்கக் கூடியவை. இவை கர்ணப் புறாக்களைப் போல் சுற்று வட்டத்தில் பறக்காமல், நேரே கூட்டிலிருந்து உயரே பறக்கக் கூடியவை.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

**மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்** தமிழ்நாட்டின் இராமநாதபுரம் மாவட்டம், முதுகுளத்தூர் வட்டம், மேலக்கொடுமலூர் என்னும் வருவாய் கிராமத்தில் அமைந்துள்ள முருகன் கோயிலாகும். இக்கோயிலை இராமநாதபுரம் சேதுபதி மன்னர் கட்டினார். இக்கோயில் மேற்கு பார்த்த நிலையில் உள்ளது, கோயில் இறைவனான முருகனும் மேற்கு பார்த்தபடி இருப்பது சிறப்பு. இங்கு குமரக்கடவுள் சுயம்பு மூர்த்தியாக சுமார் ஆறு அடி உயரத்தில் காட்சியளிக்கிறார். குமரனுக்கு வாரத்தில் திங்கள், வெள்ளி, ஆகிய இரு நாட்களில் மட்டும் தான் பகலில் அபிஷேகம் பூசை செய்யப்படுகிறது. மற்ற நாட்களில் .இரவில் மட்டுமே அபிஷேகம் மற்றும் பூசை செய்யப்படுகிறது.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

## சிறப்பு

இக்கோயிலில் சூரியன் மேற்கே மறைந்த பிறகே இரவு நேரத்தில் திங்கள் மற்றும் வெள்ளிக் கிழமைகளில் மட்டுமே முருகனுக்கு அபிஷேகங்கள் நடைபெறும். உடை மரக் குச்சிகள் முருகனுக்கு அர்ப்பணிக்கப்படுகிறது.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

## கோயில் அமைப்பு

இக்கோயிலில் குமரக்கடவுள் (எ) சுப்பிரமணிய சுவாமி சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

## பூசைகளும், திருவிழாக்களும்

இக்கோயிலில் குமாரதந்திர முறைப்படி இரண்டு காலப் பூசைகள் நடக்கின்றன. பங்குனி உத்திரம், வைகாசி விசாகம் மற்றும் ஆடிக் கிருத்திகை திருவிழாவாக நடைபெறுகிறது.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

## திருப்பணிகள்

இக்கோயிலுக்கு. 1926 ஆம் ஆண்டு முதன்முறையாக குடமுழுக்கு நடைபெற்றது. பின்னர் 2004 ஆம் ஆண்டு கோயில் புணரமைக்கப்பட்டபோது இக்கோயிலைப் பற்றி ஜவாது புலவர் பாடிய குமரையா பதிகத்தை கோயில் மதில் சுவரில் கல்வெட்டாகப் பதித்து கோயிலின் விமானத்தின் தெற்குப் பகுதியில் ஜவாது புலவரின் உருவத்தைச் சுதையில் அமைத்தனர்.
# மேலக்கொடுமலூர் குமரக்கடவுள் என்ற சுப்பிரமணியசுவாமி கோயில்

## இலக்கியங்கள்

இக்கோயில் பாம்பன் சுவாமிகள், முகம்மது மீர் ஜவாது புலவர் ஆகியோரால் பாடப்பட்டது, மேலும் வேம்பத்தூர் கவிராஜ பண்டிதரால் "மேலக்கொடுமளுர் முருகன் ஞான உலா" என்ற இலக்கியம் பாடப்பட்டுள்ளது.
# உரல் கோடிட்ட பிடரி புறா

இவை கழுத்தில் காணப்படும் நிறப்புள்ளி (பிடரி) காரணமாக இப்பெயர் பெற்றன.
# உரல் கோடிட்ட பிடரி புறா

## தோற்றம்

கோடிட்ட பிடரி புறாக்கள் உரல் பகுதிக்கு 18ம் நூற்றாண்டில் கொண்டுவரப்பட்டன. இவை கவுன்ட் ஒர்லாபின் புறாக் கூடுகளில் வளர்க்கப்பட்டன.
# உரல் கோடிட்ட பிடரி புறா

## வெளிப்புற தோற்றம்

சிறிய உருவம், மார்பிலிருந்து வால் வரை 25 செ.மீ. நீளம். நெறிப்படுத்தப்பட்ட உடல். குட்டையான கழுத்து. அகன்ற மார்பு. வாலுக்கு நேரான அகன்ற முதுகு.  
- தலை: உருண்டை, அகலமான நெற்றி. தலை எலும்பின் மேற்பகுதி பலவீனமாக உருப்பெற்றுள்ளது. மண்டை ஓட்டின் பின் பகுதி உருளை மற்றும் கழுத்துடன் மெதுவாக இணைந்துள்ளது.
- கண்கள்: கருப்பு நிறத்தவை.
- அலகு: குட்டையானது (7–10 மி.மீ.), மெல்லியது, இறுக்கமாக மூடப்பட்டுள்ளது. வெண்ணிற அலகு.
- அலகுப்பூ: சிறியது, மெல்லியது, அலகுக்கு எதிராக இறுக்கமானது.
- கண்ணிமை: குறுகிய, மெல்லிய, வெண்ணிறமானது.
- கழுத்து: குட்டையானது, பலமானது.
- மார்பு: அகலமானது, நன்றாக வளர்ந்தது.
- முதுகு: நேரானது, தோள்பட்டையில் அகலமானது.
- சிறகுகள்: உடல் எதிரான இறுக்கமானவை, வாலின்மேல் தாங்கப்பட்டுள்ளன மற்றும் 1–2 செ.மீ. வாலைவிட குட்டையானவை.
- வால்: நேரான, இறுக்கமான 12 இறகுகள். அகலமான இறகுகள். வாழும், முதுகும் நேராக உள்ளன.
- கால்கள்: குட்டையானவை, கருஞ்சிவப்பு நிறம், அடிக்கால் எலும்பில் இருந்து குதிகால் வரை 2.5 செ.மீ. வெண்ணிற நகங்கள்.
- இறகு அலங்காரங்கள்: இல்லை.
- இறகு தரம்: தோகை இறுக்கமாக உள்ளது.
# உரல் கோடிட்ட பிடரி புறா

## வண்ணம்

வெள்ளை.
# உரல் கோடிட்ட பிடரி புறா

## முறை

தலை எலும்பின் மேற்பகுதியில் 10 மி.மீ. அளவில் ஒரு நிறப்புள்ளி. கழுத்தின் பிற்பகுதியில் "சிவப்பு நிறப்புள்ளி அல்லது பிடரி" உள்ளது. பிடரி சமச்சீராக கழுத்தின் பின்புறம் கீழே செல்கிறது. பிடரி முட்டை, பிறை அல்லது முக்கோணம் போன்ற வடிவில் இருக்கலாம். சிவப்பு நிற வால் மற்றும் வாலில் 2-3 செ.மீ. அகல வெண்ணிற கோடு. வாலின் கீழ் பகுதி வெள்ளை அல்லது சிவப்பு. மற்றபடி வெள்ளை நிறப் புறாவாகும். பெண் புறாக்களில் வாலிலுள்ள வெண் கோடு குறுகலாக உள்ளது.
# உரல் கோடிட்ட பிடரி புறா

## அனுமதிக்கப்பட்ட குறைபாடுகள்

நிற "தொப்பி" சற்றே தலை எலும்பின் மேற்பகுதி இருந்து "தவறிவிடுதல்". நிற பிடரி முதுகிலிருந்து கீழே செல்லுதல். பிடரி வடிவில் முக்கியமற்ற குறைபாடுகள். வாலின் கீழ் பகுதியில் மங்கலான வெள்ளைக் கோடு. வெள்ளை நிற கண்கள். மங்கலான சாம்பல் நிற வால்.
# உரல் கோடிட்ட பிடரி புறா

## அனுமதிக்கப்பட முடியாத குறைபாடுகள்

குறுகிய தலை. அலகு 10 மி.மீ.க்கும் நீளமாக இருத்தல்.கொண்டைகள், இறகு நிறைந்த கால்கள். வேறுபட்ட நிற கண்கள். வாலில் தாங்கப்படாத சிறகுகள்.பிடரி இறகுகளில் அல்லது இரைப்பையில் காணப்படுதல். பெரிய உடலமைப்பு. வாலில் வெண்ணிற இறகுகள். சிறகுகளிலும், உடலிலும் வண்ணத்துடன் இருத்தல். வெண்கோடு வாலில் இல்லாமல் இருத்தல். தலை எலும்பின் மேற்பகுதியில் நிறப்புள்ளி இல்லாமல் இருத்தல். கழுத்தில் பிடரி இல்லாமல் இருத்தல்.
# எகிப்திய உழவாரப் புறா

**எகிப்திய உழவாரப் புறா** பல ஆண்டுகள் தேர்ந்தெடுத்த இனப்பெருக்க முறையால் உருவான புறா இனமாகும். இவை உழவாரன் பறவை போன்றே காணப்படுவதால் இப்பெயர் பெற்றன. எகிப்திய உழவாரப் புறா மற்றும் அனைத்து வளர்ப்புப் புறா இனங்களும் மாடப் புறாவில் இருந்து உருவானவையாகும். இவை இவற்றின் நீண்ட சிறகுகளுக்காகவும், குறுகிய அலகுக்காகவும் அறியப்படுகின்றன. இவற்றில் பறத்தல் புறாக்கள் கண்காட்சி புறாக்களைவிட 1 அல்லது 2 அங்குலங்கள் குட்டையானவையாகும்.
# சிந்தல்பாடி சிவனீசுவரமுடையார் கோயில்

**சிந்தல்பாடி சிவனீசுவரமுடையார் கோயில்** என்பது தர்மபுரி மாவட்டம், தரும்புரியில் இருந்து தென்கரைக்கோட்டை செல்லும் சாலையில் 28 கி.மீ தொலைவில் பாப்பிரெட்டிப்பட்டி வட்டம், மொரப்பூர் ஊராட்சி ஒன்றியத்துக்கு உட்பட்ட சிந்தல்பாடி என்ற ஊரில் உள்ள சிவன் கோயிலாகும்.
# சிந்தல்பாடி சிவனீசுவரமுடையார் கோயில்

## கோயிலின் பழமை

இக்கோயிலின் பழமையான கல்வெட்டு என்றால் அது 12 ஆம் நூற்றாண்டின் இரண்டாம் குலோத்துங்க சோழன் காலக் கல்வெட்டாகும். இதைக்கொண்டு பார்க்கும்போது இக்கோயில் 900 ஆண்டுகளுக்கு முற்பட்டது என அறியவருகிறது.
# சிந்தல்பாடி சிவனீசுவரமுடையார் கோயில்

## கோயிலமைப்பு

இக்கோயில் மேற்கு நோக்கி அமைந்துள்ளது., தெற்கிலும் மேற்கிலும் என இருவாயிலகள் உள்ளன. இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்டுள்ளது. அம்மன் கோயில் சிவன் கோயிலுக்கு வலப்புரமாக திருச்சுற்றுக்குள் அமைக்கப்பட்டுள்ளது. பரிவார தெய்வங்களாக காலபைரவர், விநாயகர் ஆகிய தெய்வங்கள் உள்ளனர். கோயிலின் விமானம் இருதள விமானமாகும். இக்கோயிலில் பழமைவாய்ததாக இருப்பினும் நாள் வழிபாடுகள் இல்லாமல் அர்சகரால் வாரவழிபாடு மட்டுமே செய்யப்படுகிறது.
# கம்பைநல்லூர் தேசிநாதீசுவரர் கோயில்

**கம்பைநல்லூர் தேசிநாதீசுவரர் கோயில்** என்பது தர்மபுரி மாவட்டம், கம்பைநல்லூர் என்ற ஊரில் உள்ள சிவன் கோயிலாகும்.
# கம்பைநல்லூர் தேசிநாதீசுவரர் கோயில்

## கோயிலின் வரலாறு

சோழர் ஆட்சிக்காலத்தில் அவர்களுக்கு கீழ்பட்ட அரசனாக 13 ஆம் நூற்றாண்டில் தகடூரை ஆட்சிபுரிந்தர் அதியமான் மரபைச் சேர்ந்த விடுகாதழகிய பெருமாள். அவர் கம்பைநல்லூரில் கோட்டை கட்டி ஆண்டுவந்தார். அவரால் அவரின் கோட்டையில் கட்டப்பட்டதே இக்கோயில்.
# கம்பைநல்லூர் தேசிநாதீசுவரர் கோயில்

## கோயிலமைப்பு

இக்கோயில் கம்பை நல்லூர் ஊரின் வடகிழக்கே உள்ளது. இக்கோயில் திருவுண்ணாழி, இடைநாழி, மகாமண்டபம், முன்மண்டபம் ஆகியவற்றைக் கொண்ட கற்றளி ஆகும். அம்மனுக்கு தனிக்கோயில் இல்லாமல் மகாமண்டபத்திலேயே சௌந்தராம்பாள் என்ற பெயரில் உள்ளார். இக்கோயில் விமானம் மூன்று நிலைகளுடன் உள்ளது.
# தஞ்சாவூர் வசிஷ்டேஸ்வரர் கோயில்

**தஞ்சாவூர் வசிஷ்டேஸ்வரர் கோயில்** என்பது தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியில் அமைந்துள்ளது. வைப்புத்தலமான இத்தலம் சுந்தரர் பாடியதாகும்.
# தஞ்சாவூர் வசிஷ்டேஸ்வரர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் வசிஷ்டேஸ்வரர் கோயில்

## இறைவன், இறைவி

இக்கோயிலில் உள்ள இறைவன் வசிஷ்டேஸ்வரர், கருணாசாமி, கருவேலநாதசுவாமி என்றழைக்கப்படுகிறார். இறைவி பெரியநாயகி, திரிபுரசுந்தரி என்றழைக்கப்படுகிறார்.